তুলসীবাৰীঃ কামৰূপৰ ৰঙিয়াত ৰাজ পথত এগৰাকী অগ্নিদগ্ধ যুৱক উদ্ধাৰ হোৱাৰ ঘটনাই তীব্ৰ চাঞ্চল্যৰ সৃষ্টি কৰিছে৷ শনিবাৰে নিশা ভাৰত-ভূটান আন্তঃৰাষ্ট্ৰীয় পথত গড়ভিতৰ-বালাগাঁৱত ৰহস্যজনকভাৱে এখন মটৰ চাইকেল সহ অগ্নিদগ্ধ অৱস্থাত একাংশ লোকে উদ্ধাৰ কৰে যদিও কিছু সময় পিছত যুৱকজনৰ মৃত্যু হয়৷ জানিব পৰা মতে, ৰঙিয়া মহকুমাৰ তৰণী গাঁৱৰ মহেশ শীল নামৰ যুৱক জনৰ সৈতে উদ্ধাৰ কৰা মটৰ চাইকেল খনো অগ্নিদগ্ধ হয়৷ শনিবাৰে নিশা গড়ভিতৰ-বালাগাঁৱত একাংশ লোকে ৰাজ পথত যুৱকজনক এখন মটৰ চাইকেল সহ ঘাই পথত অগ্নিদগ্ধ অৱস্থাত পৰি থকা প্ৰত্যক্ষ কৰে৷ ততাতৈয়াকৈ একাংশ লোকে যুৱক জনক উদ্ধাৰ কৰি ১০৮ এম্বুলেঞ্চৰ জৰিয়তে প্ৰথমে ৰঙিয়া অসামৰিক চিকিৎসালয়ত ভৰ্তি কৰে যুৱকজনক।
ৰঙিয়াত ৰাজপথত অগ্নিদগ্ধ যুৱক উদ্ধাৰ, হত্যাৰ অভিযোগ